அமெரிக்காவில் உள்ள நியூ ஜெஸ்சி மாகாணத்தில், கடந்த 6 வருடங்களாகப் பல்பொருள் அங்காடி ஒன்றை நடத்திவந்தவர், டெர்லோக் சிங். இந்த நிலையில், டெர்லோக் சிங்கின் உறவினர் ஒருவர் கடைக்குச் சென்றுள்ளார். அப்போது, மார்பில் கத்தியால் குத்தப்பட்டு கடையின் உள்ளே டெர்லோக் சிங் உயிரிழந்து கிடப்பதைப் பார்த்து அதிர்ந்துபோன அவர், போலீஸார் மற்றும் குடும்பத்தினருக்குத் தகவல் கொடுத்துள்ளார். யார் இந்தத் தாக்குதலில் ஈடுபட்டுள்ளது, எதற்காகக் கொலைசெய்யப்பட்டார் போன்ற விவரங்கள் இன்னும் வெளியாகவில்லை.